Sirafjorden

Sirafjorden, eller Sirafjord, er et havstykke mellom Utsira og Karmøy i Rogaland. Fjorden strekker seg 16 kilometer vestover fra holmene utafor Veavågen og Kvalavåg på Karmøy til Utsira.

Dybdene er typisk 125–250 meter, dypest ved Utsira i vest. Innløpet til Boknafjorden ligger lenger sør, på sørsiden av Karmøy, mens Føynfjorden og Urterfjorden ligger lenger nord. Havområdet utgjør ei indre renne av Norskerenna forbi Utsira, men har ikke så dypt og saltholdig vann som renna på utsida.

I vest mot Utsirakysten ligger Indre Utsira hydrografiske stasjon, hvor Havforskningsinstituttet siden 1942 har målt temperaturer og saltinnhold i Sirafjorden.

 Referanser 
Sirafjorden på Norgeskart.no fra Statens kartverk

Kategori:Fjorder i Rogaland
Kategori:Fjorder i Karmøy
Kategori:Utsiras geografi